SET บ่ายแกว่งตัว – ติดตามประกาศงบ Q3โบรกฯ ชู 8 หุ้น พื้นฐานแกร่ง – มีปัจจัยหนุน
SET บ่ายแกว่ง Sideway up – ติดตามการทยอยประกาศงบฯ Q3/59 และการเดินหน้านโยบายภาครัฐฯ พร้อมให้แนวรับ 1,513 แนวต้าน 1,527-1,530 จุด โบรกฯ ชู 8 หุ้นเด็ด พื้นฐานแกร่ง – มีปัจจัยหนุน นำโดย BJC, CPALL, BEAUTY, HMPRO, CK, STEC, SEAFCO และ EA
10 พ.ย. 2559

ข่าวหุ้นธุรกิจออนไลน์รายงานตลาดหุ้นไทยดัชนี SET ภาคเช้า (10 พ.ย.) แกว่ง Sideway ถึง Sideway up ตาม Sentiment ตลาดภูมิภาคบวกเฉลี่ย 1% ตอบรับเชิงบวกจาก “ทรัมป์” เป็นประธานาธิบดีสหรัฐฯ คาดนโยบายหนุนเศรษฐกิจดีขึ้น ด้านเอเชียคาดหวังจะมีกระแสเงินทุนไหลเข้า ส่วนบ้านเราติดตามการทยอยประกาศงบฯต่อไป และการเดินหน้านโยบายภาครัฐฯด้วย บ่ายนี้ตลาดฯคงแกว่ง Sideway up พร้อมให้แนวรับ 1,513 แนวต้าน 1,527-1,530 จุด
 
นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน เปิดเผยว่า ตลาดหุ้นไทยเช้านี้เป็นภาพของการเคลื่อนไหวในแบบ Sideway ถึง Sideway up ตาม Sentiment ของตลาดหุ้นอื่นในภูมิภาคเอเชียที่เช้านี้บวกเฉลี่ยราว 1% ตอบรับเชิงบวกจากผลการเลือกตั้งสหรัฐฯ จากที่มองว่านโยบายของนายโดนัลด์ ทรัมป์ ประธานาธิบดีคนใหม่ของสหรัฐฯ อาจจะส่งผลดีกว่าที่ผ่านมา ด้านเอเชียเองก็เริ่มมีความคาดหวังกระแสเงินทุนที่จะไหลเข้ามาในเอเชีย
สำหรับบ้านเรายังคงจะต้องติดตามการทยอยประกาศผลประกอบการของบริษัทจดทะเบียนต่อไป และให้ติดตามการดำเนินการตามนโยบายของภาครัฐฯด้วย แนวโน้มการลงทุนในช่วงบ่ายนี้ ตลาดฯคงจะแกว่ง Sideway up พร้อมให้แนวรับ 1,513 จุดส่วนแนวต้าน 1,527-1,530 จุด
 
บล.ธนชาตระบุในบทวิเคราะห์ (10 พ.ย.) ว่า SET ภาคเช้าทะลุแนวต้าน 1,520 จุด โดยการปรับสูงขึ้นของตลาดหุ้นโลกหลังนักลงทุนเริ่มมอง “ข้อดี” ของนโยบายเศรษฐกิจโดนัล ทรัมป์ ส่งผลตลาดหุ้นทั่วโลกฟื้นตัว รวมไปถึง SET สามารถปรับสูงขึ้นทะลุแนวต้านที่ 1,520 จุด ด้วยปริมาณการซื้อขายหนาแน่น 4.1 หมื่นล้านบาท ซึ่งถือว่าถึงเป้าหมายทางกลยุทธ์ที่ให้ไว้แล้ว ขณะที่ถ้าพิจารณาในทางเทคนิคมีลุ้นปรับสูงขึ้นต่อไปที่ 1,528 หรือ 1,558 จุด ที่เป็นจุดสูงสุดเดิมที่ทำไว้ในเดือน ส.ค.
ในขณะเดียวกันเน้น “Selective” ในกลุ่มหุ้นที่ไม่ได้รับผลกระทบจากนโยบายเศรษฐกิจที่เปลี่ยนไปของทรัมป์ ขณะที่คาดว่าการบริโภคภายในประเทศ และการลงทุนโครงสร้างพื้นฐานยังขยายตัวได้ดีต่อเนื่อง อย่าง Domestic Plays (BJC CPALL BEAUTY HMPRO) และ Infrastructure Plays (CK STEC SEAFCO) รวมไปถึงกลุ่มหุ้นที่กำไรเติบโตแกร่ง อย่าง EA
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า   
TRUE มูลค่าการซื้อขาย  3,233.01 ล้านบาท ปิดที่   7.85 บาท เพิ่มขึ้น 0.25 บาท
IVL มูลค่าการซื้อขาย  2,463.45 ล้านบาท ปิดที่  33.75 บาท เพิ่มขึ้น 1.00 บาท
BANPU มูลค่าการซื้อขาย  1,916.52 ล้านบาท ปิดที่  20.70 บาท เพิ่มขึ้น 0.20 บาท
JAS มูลค่าการซื้อขาย  1,849.59 ล้านบาท ปิดที่  10.10 บาท เพิ่มขึ้น 0.50 บาท
DTAC มูลค่าการซื้อขาย  1,401.91 ล้านบาท ปิดที่  36.00 บาท เพิ่มขึ้น 2.25 บาท